ຂປລ.ຕາມຂ່າວ ຕ່າງປະເທດ, ວັນທີ 13 ກັນຍາ, ທ່ານໂດນັລທຣຳ ປະທານາທິ ບໍດີ ສ.ອາເມລິກາ ຕ້ອນຮັບທ່ານ ນາຈິບ ຣາຊັດ ນາຍົກ ລັດຖະມົນຕີ ມາເລເຊຍ ຢ້ຽມຢາມ ສ.ອາເມລິກາ. ສອງຝ່າຍ ໄດ້ປຶກສາຫາລື ການລົງທຶນ ແລະ ຕ້ານການ ກໍ່ການຮ້າຍ, ພ້ອມກັນນັ້ນ ຈະຮ່ວມມື ລົງນາມ ຂໍ້ຕົກລົງ ການຄ້າ ໂດຍມີ ມູນຄ່າເຖິງ ສິບຕື້ໂດລາສະຫະລັດ ລວມທັງ ການຈັດຊື້ ເຮືອບິນໂດຍສານ ຈາກບໍລິສັດ ໂບອິງ ແລະ ເຄື່ອງຈັກ ຂອງເຮືອບິນໄອພົ່ນ ຈາກບໍລິສັດ ເຈນເນຣັດ ເອເລັກທຣິກ (ຈີອີ) . ນອກນີ້ ມາເລເຊຍ ຍັງປະກາດ ແຜນການລົງ ທຶນໃນ ສ.ອາເມລິກາ ຄິດເປັນມູນຄ່າ ປະມານ 7 ຕື້ໂດລາ ສະຫະລັດ ໂດຍຜ່ານກອງທຶນ ເງິນບຳນານ ຂອງລັດຖະບານ ມາເລເຊຍ./.